01989A0315(01) — MT — 01.06.2004 — 001.001

Dan it-test hu maħsub purament bħala għodda ta’ dokumentazzjoni u m’għandu l-ebda effett legali. L-istituzzjonijiet tal-Unjoni m'għandhom l-ebda responsabbiltà għall-kontenut tiegħu. Il-verżjonijiet awtentiċi tal-atti rilevanti, inklużi l-preamboli tagħhom, huma dawk ippubblikati fil-Ġurnal Uffiċjali tal-Unjoni Ewropea u disponibbli f’EUR-Lex. Dawk it-testi uffiċjali huma aċċessibbli direttament permezz tal-links inkorporati f’dan id-dokument

Emendat bi:









▼B

IL-FTEHIM

bejn il-Komunità Ekonomika Ewropea u l-Kanada fir-rigward ta’ negozju u kummerċ f’xorb alkoħoliku







IL-KOMUNITÀ EKONOMIKA EWROPEA U IL-GVERN TAL-KANADA (hawnhekk iżjed ’il quddiem magħruf bħala “il-partijiet’),” B’KONT MEĦUD tad-drittijiet u l-obbligi rispettivi tagħhom taħt il-Ftehim Ġenerali dwar Tariffi u Kummerċ fir-rigward tat-trattament ta’ merkanzija, u b’mod partikolari xorb alkoħoliku, li joriġina fit-territorju tal-parti l-oħra; WAQT LI JIFTAKAR fir-riżultati u l-konklużjonijiet tal-Panel tal-GATT dwar l-Importazzjoni, d-Distribuzzjoni u l-Bejgħ ta’ Xorb Alkoħoliku mill-Aġenziji Kanadiżi Provinċjali tat-Tqegħdi fis-suq; WAQT LI JIXTIEQ li jirriżolvi d-differenzi tagħhom fil-kummerċ fis-settur alkoħoliku tax-xorb u sabiex jassigura rispett għal obbligi legali internazzjonali waqt li jirrikonoxxi l-ħtieġa temporanja għal aġġustament strutturali; WAQT LI JIPPROVA jassigura li l-miżuri li fil-preżent qegħdin jibbenefikaw mill-bejgħ ta’ xorb alkoħoliku fil-Komunità Ekonomika Ewropea m’għandhomx isiru iktar restrittivi, FTEHMU KIF ĠEJ:







Artikolu 1

Definizzjonijiet

F’dan il-Ftehim:

“ ►M1 Prezz bażi ◄ ” jfisser il-prezz ta’ l-iżbark ta’ xorb alkoħoliku, li jista’ jinkludi l-press ta’ servizz, akkumulat minn awtoritajiet Kanadiżi kompetenti;

▼M1 —————

▼B

“Awtorità Kanadiża kompetenti”’ tfisser kwalunkwe gvern jew kummissjoni, bord jew aġenzija oħra governattiva li huma awtorizzati bil-liġi li jikkontrollaw il-bejgħ ta’ spirti distillati, nbid u birra distillati;

“il-prezz tas-servizz”’ ifisser l-ispejjeż verifikati inċidenti għax-xiri, l-ħażna, l-kunsinna lill-punti tal-bejgħ, l-itrattar u l-bejgħ ta’ xorb alkoħoliku;

▼M1

“prezz tad-differenza fis-servizz”. ifisser l-ammont li bih il-prezz tas-servizz attribwit għal prodott importat ivarja mill-prezz tas-servizz attrbwit għall-prodott domestiku simili;

▼B

“il-Komunità” tfisser “il-Komunità Ekonomika Ewropea”;

“delisting” ifisser revokazzjoni ta’ elenkar;

“spirti distillati” jfisser spirti, likuri u xorb spirituż ieħor;

▼M1 —————

▼B

“elenkar” tfisser deċiżjoni minn awtorità Kanadiża kompetenti dwar jekk ditti jew varjetajiet ta’ spirti distillati, nbejjed u birer jistgħx jinbiegħu fil-punti ta’ bejgħ tagħha;

“mark-up”’ ifisser l-ammont miżjud mal-prezz bażiku u ma’ dazji u taxxi applikabbli li jirriżulta fl-istabbiliment ta’ prezz bl-imnut;

▼M1 —————

▼B

“miżura”’ tinkludi kwalunkwe liġi, regolament, proċedura, ħtieġa jew prattika;

▼M1 —————

▼B

“prodott tal-Kanada” jfisser spirti distillati, nbid jew birra rispettivament li huma prodotti, bbottiljati jew ippakkjati fil-Kandada;

“prodott tal-Komunità” jfisser spirti distillati, nbid jew birra li huma prodotti fit-territorju doganali tal-Komunità;

▼M1

“bejgħ bl-imnut”. ifisser il-provvista ta’ xarbiet alkoħoliċi lill-konsumatur finali jew il-bejgħ lil restorant, bar, klabb jew stabbiliment ieħor liċenzat.

▼M1

L-Artikolu 2

Trattament nazzjonali u trattament speċjali lil pajjiż favorit

1. L-awtoritajiet kompetenti Kanadiżi għandhom jagħtu trattament nazzjonali u trattament speċjali lil pajjiż favorit għal xarbiet alkoħoliċi li huma prodotti mill-Komunità skond il-Ftehim ta’ l-Organizzazzjoni Dinjija dwar il-Kummerċ. Fir-rigward ta’ provinċja, trattament nazzjonali u trattament speċjali ta’ pajjiż favorit għandu jfisser trattament li ma jkunx inqas favorevoli minn l-aktar trattament favorevoli mogħti minn din il-provinċja lil kull oġġett li jkun prodott fil-Kanada jew f’kull pajjiż terz ieħor.

2. B’deroga minn paragafu 1, l-awtoritajiet kompetenti Kanadiżi jistgħu jżommu miżura fi ħdan il-ġurisidizzjonijiet rispettivi tagħhom bil-kondizzjoni li tkun implimentata b’mod li tkun kompatibbli mal-liġi Kanadiża:

(a) li tillimita l-bejgħ minn distillerija jew minn fabbrika ta’ l-inbid fil-bini tagħha għal alkoħoliċi distillati jew inbejjed magħmula hemmhekk bi prezzijiet mhux aktar baxxi minn dawk ta’ l-istess alkoħoliċi distillati jew inbejjed mibjugħa minn ħwienet li jiddisponu mill-prodott fil-Komunità;

(b) li titlob li ħwienet privati li jaħznu l-inbid f’Ontario u l-British Columbia jbigħu biss inbejjed prodotti mill-fabbriki Kanadiżi;

(ċ) li titlob li, bl-eċċezzjoni eżistenti ta’ tmien daqsijiet ta’ marki ta’ nbejjed li għandhom fuqhom titolu ta’ l-oriġini, inbid mingħajr it-tiolu ta’ l-oriġini u mingħajr indikazzjoni ta’ ismijiet tal-varjetajiet mibjugħa fil-ħwienet tal-merċa fi Quebec għall-bejgħ ta’ l-inbid li huwa l-prodott tal-Komunità, kemm jekk dan il-prodott ikun ibbottiljat fi Quebec kemm jekk le.

L-Artikolu 3

Indikazzjonijiet ġeografiċi

1. L-awtoritajiet kompetenti Kanadiżi ma għandhomx idaħħlu fil-lista jew ibigħu nbejjed jew xarbiet alkoħoliċi li juru b’mod inkorrett indikazzjoni ġeografika protetta taħt il-liġi Kanadiża.

2. L-awtoritajiet kompetenti Kanadiżi, fl-eżerċizzju ta’ xi funzjoni li tirrigwarda x-xiri u l-bejgħ ta’ nbejjed, għandhom iżommu r-regoli jew il-politika tax-xiri fir-rigward ta’ ismijiet ġeografiċi tal-Komunità sabiex ma jbigħux inbejjed li ma joriġinawx fil-post indikat mill-isem imsemmi, fejn ma jkunux għamlu dan fl-1 ta’ Novembru 2002.

L-Artikolu 4

Trattament kummerċjali

L-awtoritajiet kompetenti Kanadiżi għandhom, fl-eżerċizzju tar-responsabbiltajiet tagħhom għax-xiri, it-tqassim u l-bejgħ bl-imnut ta’ prodott tal-Komunità, jaderixxu mad-disposizzjonijiet ta’ l-Artikolu XVII tal-GATT dwar l-impriżi tan-negozju ta’ l-Istat, b’mod partikolari biex jieħdu dawn id-deċiżjonijiet unikament skond il-konsiderazzjonijiet kummerċjali u għandhom jagħtu lill-impriżi tal-Komunità opportunità approprjata, skond l-użanza kummerċjali konswetudinarja, biex jikkompetu għall-parteċipazzjoni f’dawn ix-xiri.

▼M1

L-Artikolu 4a

Prezzijiet

1. L-awtoritajiet kompetenti Kanadiżi għandhom jassiguraw li kull mark-up, il-prezz tas-servizz, jew kull miżura oħra ta’ iffissar ta’ prezzijiet ma tkunx diskriminatorja, tkun tgħodd għall-bejgħ kollu bl-imnut, u tkun konformi ma’ l-Artikolu 2.

2. Tista’ tiġi applikata differenza fil-prezz tas-servizz għal prodotti tal-Komunità fil-każ biss li ma tkunx akbar mill-ispejjeż addizzjonali li huma neċessarjament assoċjati mat-tqegħid fis-suq ta’ prodotti tal-Komunità, waqt li jiġu kkunsidrati spejjeż addizzjonali li jirriżultaw, inter alia, minn metodi u frekwenza tal-kunsinna.

3. Id-differenza fil-prezz tas-servizz trid tkun ġustifikata skond il-proċeduri ta’ verifika standard minn awdituri indipendenti fuq il-bażi ta’ verifika mwettqa fuq talba fi żmien sena mid-dħul fis-seħħ tal-Ftehim bejn il-Komunità Ewropea u l-Kanada dwar negozju fl-inbejjed u xarbiet alkoħoliċi u minn hemm ‘l quddiem fuq talba b’intervalli ta’ mhux inqas minn erba’snin. Il-verifiki għandhom ikunu mqegħda għad-disposizzjoni tal-Komunità fi żmien sena minn meta ssir talba.

▼B

Artikolu 5

Miżuri ta’ elenkar u delisting

1. Kwalunkwe miżura ta’ l-awtoritajiet Kanadiżi kompetenti li tirrelata għall-elenkar jew id-delisting ta’ prodotti Komunitarji għandha:

(a) tkun non diskriminatorja;

(b) tkun ibbażata fuq konsiderazzjonijiet normali kummerċjali;

(ċ) tkun trasparenti; u ma toħloqx barrieri mmaskrati għall-kummerċ; u tiġi

(d) ppubblikata u tkun magħmula disponibbli lil persuni b’interess fil-kummerċ u fl-elenkar jew deċiżjonijiet sabiex jiġu delisted dawn il-prodotti.

2. L-Awtoritajiet Kanadiżi kompetenti għandhom, fir-rigward ta’ applikazzjonijiet għall-elenkar jew ta’ deċiżjonijiet sabiex jiġu delisted prodotti tal-Komunità, jipprovdu:

(a) notifika malajr, bil-miktub ta’ deċiżjonijiet lil applikanti;

▼M1

(b) f’każ ta’ rifjut li jiddaħħal fil-lista jew deċiżjoni li jinħareġ mil-lista, raġunijiet bil-miktub għal dawk id-deċiżjonijiet;

▼B

(ċ) proċeduri amministrattivi ta’ appell sabiex jiġu assigurati reviżjonijiet malajr, oġġettivi ta’ deċiżjoni għar-rifjut ta’ elenkar jew deċiżjoni għal delisting.

Artikolu 6

Konsultazzjonijiet

Il-Partijiet għandhom jagħmlu monitoraġġ fuq l-implimentazzjoni tal-Ftehim u għandhom jikkonsultaw, malajr fuq it-talba ta’ kwalunkwe wieħed minnhom, fir-rigward ta’ kwalunkwe kwistjoni li tirrelata għall-interpetazzjoni jew l-implimentazzjoni tagħha. Dan jinkludi konsultazzjonijiet fuq miżuri li fil-preżent qegħdin jibbenefikaw mill-bejgħ tal-prodott tal-Komunità.

▼M1

L-Artikolu 7

Disposizzjonijiet finali

1. Il-Partijiet iżommu d-drittijiet u l-obbligi tagħhom taħt il-Ftehim ta’ l-Organizzazzjoni Dinjija dwar il-Kummerċ.

2. Ma hemm xejn f’dan il-Ftehim li jista’ jippreġudika d-drittijiet ta’ fornitur, l-aġent tiegħu jew parti oħra interessata taħt il-liġi Kanadiża.

3. Sal-punt li xi awtorità provinċjali Kanadiża ma teżerċitax l-awtorità tagħha li tidderiġi l-għażla tal-prodott u l-bejgħ bl-imnut, hija ma tkunx koperta bid-disposizzjonijiet ta’ dan il-Ftehim.

▼B

Artikolu 8

Durata

Dan il-Ftehim għandu jidħol fis-seħħ mal-firma.

Dan il-Ftehim għandu jkun ta’ durata indefinita. ►M1 Jista’ jiġi tterminat minn xi waħda mill-partijiet b’avviż ta’ sena. ◄

▼M1

Jekk xi waħda mill-Partijiet ittemm il-Ftehim bejn il-Komunità Ewropea u l-Kanada dwar kummerċ fl-inbejjed u x-xarbiet alkoħoliċi, dan it-tmiem jaffettwa wkoll tmiem simultanju tal-Ftehim preżenti.

▼B

Hecho en doble ejemplar en Bruselas, el veintiocho de febrero de mil novecientos ochenta y nueve.

Udfærdiget i to eksemplarer i Bruxelles den otteogtyvende februar nitten hundrede og niofirs.

Geschehen zu Brüssel am achtundzwanzigsten Februar neunzehnhundertneunundachtzig in zwei Urschriften.

Έγινε σε δύο αντίτυπα στις Βρυξέλλες, την εικοστή ογδόη Φεβρουαρίου χίλια εννιακόσια ογδόντα εννέα.

Done in duplicate at Brussels this twenty-eighth day of February in the year one thousand nine hundred and eighty-nine.

Fait en double exemplaire à Bruxelles, le vingt-huit février mille neuf cent quatre-vingt neuf.

Fatto in duplice esemplare a Bruxelles, il ventotto febbraio millenovecentottantanove.

Gedaan in tweevoud, te Brussel, op achtentwintig februari negentienhonderd negenenachtig.

Feito em duplo exemplar em Bruxelas, aos vinte e oito de Fevereiro de mil novecentos e oitenta e nove.

Por el Consejo de las Comunidades Europeas

For Rådet for De Europæiske Fællesskaber

Für den Rat der Europäischen Gemeinschaften

Για το Συμβούλιο των Ευρωπαϊκών Κοινοτήτων

For the Council of the European Communities

Pour le Conseil des Communautés européennes

Per il Consiglio delle Comunità europee

Pelo Conselho das Comunidades Europeias

Por el Gobierno de Canadá

For Canadas regering

Für die Regierung Canadas

Για την κυβέρνηση του Καναδά

For the Government of Canada

Pour le gouvernement du Canada

Per il governo del Canada

Voor de Regering van Canada

Pelo Governo do Canadá

▼M1 —————

▼B

SKAMBJI TA' ITTRI

Ittra Nru 1

Brussell, it-28 ta' Frar 1989

Sinjur,

Nirreferi għall-ftehim bejn il-Kanada u l-Komunità Ekonomika Ewropea li jikkonċerna Negozju u Kummerċ f'Xorb Alkoħoliku li kien iffirmat illum.

Nixtieq nikkonferma li l-Prim Ministru tal-Kanada u l-Premiers tal-Provinċji tal-Kanada ftehmu li jibdew negozjati, li jinvolvu l-gvernijiet federali u provinċjali, li jikkonċernaw it-tnaqqis jew l-eliminazzjoni ta' barrieri interprovinċjali għal kummerċ f'xorb alkoħoliku, inkluża l-birra.

Il-Kanada ġġib il-miżuri għall-ipprezzar tal-birra in konformità ma' l-obbligi tagħha tal-GATT wara konklużjoni ta' suċċess ta' dan il-proċess.

Jekk jogħġbok, Sinjur, aċċetta l-assigurazzjoni ta' l-ogħla konsiderazzjoni tiegħi.

Għall-Gvern tal-Kanada

Ittra Nru 2

Brussell, it-28 ta' Frar 1989

Sinjur,

Nirrikonoxxi l-irċevuta ta' l-ittra tiegħek tad-data ta' llum fir-rigward ta' differenzjali ta' mark up fuq il birra.

Nagħraf li hija l-intenzjoni tal-Gvern tal-Kanada li jġib il-miżuri fuq l-ipprezzar tal-birra in konformità ma' l-obbligi tiegħu tal-GATT.

Jekk jogħġbok, Sinjur, aċċetta l-assigurazzjoni ta' l-ogħla konsiderazzjoni tiegħi.

Għan-nom tal-Kunsill tal-Komunitajiet Ewropej

Ittra Nru 1

Brussell, it-28 ta' Frar 1989

Sinjur,

Fil-kuntest tar-riżoluzzjoni bilaterali tad-disputazzjonijiet bejn il-Kanada u l-Komunità fir-rigward tal-prattiki ta' bordijiet provinċjali ta' likuri fil-Kanada li ffirmajna llum, jiena hawnhekk nikkonferma l-ħeġġa tal-Komunità li tidħol f'negozjati mal-Kanada fis-sorveljanza reċiproka u fil-protezzjoni ta' appellazzjonijiet ta' xorb spirituż. Nagħraf li l-Gvern tal-Kanada huwa wkoll lest li jidħol f'negozjati paralleli fl-ewwel kwart ta' l-1989.

Napprezza l-konferma tiegħek tal-ftehim tal-Gvern tal-Kanada skond it-termini ta' din l-ittra.

Jekk jogħġbok, Sinjur, aċċetta l-assigurazzjoni ta' l-ogħla konsiderazzjoni tiegħi.

Għan-nom tal-Kunsill tal-Komunitajiet Ewropej

Ittra Nru 2

Brussell, it-28 ta' Frar 1989

Sinjur,

Grazzi ta' l-ittra tiegħek bid-data ta' llum li tikkonċerna l-ħeġġa tal-Komunità li tidħol f'negozjati dwar is-sorveljanza reċiproka u l-protezzjoni ta' appellazzjonijiet ta' xorb spirituż u dwar rikonoxximent reċiproku ta' appellazzjonijiet oriġinali għall-inbid. Jiena hawnhekk nikkonferma l-ħeġġa tal-Gvern tal-Kanada li jidħol fin-negozjati proposti.

Jekk jogħġbok, Sinjur, aċċetta l-assigurazzjoni ta' l-ogħla konsiderazzjoni tiegħi.

Għall-Gvern tal-Kanada